text: Vejret: Flot fredag. Træls lørdag
  12 juni 2015 kl. 05.43
  Weekend-vejret byder på et vejrskifte lørdag.
  Der bliver sommersol og over 20 grader fredag.
  Men lørdag forsvinder solen:
  - Det bliver regnvejr lørdag. Regnen kommer ind over Sydvestjylland ved middagstid og trækker herefter op gennem hele landet i løbet af dagen, siger Mogens Rønnebek, vagthavende meteorolog ved DMI, til Ritzau.
  - Søndagsvejret bliver noget mere blæsende og køligt. Vi får en frisk til hård vind, og temperaturerne ligger på 15-20 grader, siger meteorologen.
  Dog vil det ikke regne søndag.
  